Publication: Magyar Közlöny
Issue: MK-1998-110 (Year: 1998, Number: 110)
Era: 1990-2004
Section: 
Paragraph Index: 39

4. A Postaforgalmi Tanács működésével járó költségek az Egyesületet terhelik. Tagjai semmiféle díjazásban nem részesülnek. A Postaforgalmi Tanácsban részt vevő igazgatások képviselőinek utazási és tartózkodási költségei ezeket az igazgatásokat terhelik. Az ENSZ által összeállított jegyzék alapján kedvezőtlen helyzetűnek minősített minden egyes ország képviselőjének azonban joga van — a kongresszus idején rendezett értekezletek kivételével — egy turistaosztályra szóló menettérti repülőjegy, vagy egy elsőosztályú vonatjegy árának, vagy bármely más formában történő utazás költségének megtéríttetésére, azzal a feltétellel, hogy ez az összeg nem haladja meg a turistaosztályra szóló menettérti repülőjegy árát.

Source: https://magyarkozlony.hu/hivatalos-lapok/1650f0f6939e2828ba8d92e15d5c87c8829083c8/dokumentumok/72d23f23bbd2d044fa50b787ae1cb540a021f77f/letoltes